کمپیوٹر پروگرام

کمپیوٹر پروگرام ہدایتاں دی اک لسٹ ہوندی اے جیدے نال کمپیوٹر کم کردا اے۔ کمپیوٹر جو کج وی کردا اے اوہ کمپیوٹر پروگرام نوں پڑھ کہ ای کردا اے۔ کمپیوٹر پروگرام کمپیوٹر بولی چ لکھے جاندے نیں۔ کمپیوٹر پروگرام فائل دی مورت چ کمپیوٹر دی ہارڈ ڈرائیوو یا کسے ہور کمپیوٹر یاد وچ پیا ہوندا اے۔ جدوں ایہ پروگرام ٹوریا جاندا اے، اینوں کمپیوٹر پڑھدا اے تے پروسیسر اس فائل دے اندر دیاں ہدایتاں پھرولدا اے تہ کمپیوٹر اوناں چ جنج دسیا ہوندا اے اپنا کم کردا اے۔

کمپیوٹر آپ صرف بائنری سمجدا تے پڑھ سکدا اے مگر کمپیوٹر پروگرام نوں بائنری چ لکھنا بوت اوکھا ہوندا اے۔ اس لئی ایہ کم سوکھا کرن لئی کمپیوٹر بولیاں بنائیاں گئیاں جیڑیاں انساناں دی بولی توں شبد لیندیاں نیں تہ ایناں نوں لکھنا تے سمجنہ سوکھا ہوندا اے۔ کمپیوٹر پروگرام اک پروگرامر لکھدا اے، اس توں بعد اک کمپیوٹر پروگرام جینوں کمپائلر کیندے نیں اوہ اس لکھائی نوں کمپیوٹر دی اپنی بولی چ بدل دیندا اے جس دے بعد کمپیوٹر اینوں پڑھ لیندا اے۔ 

عام ورتن دے کمپیوٹر پروگرام:
 ویب براؤزر جنج گوگل کروم
 دفتری سافٹویئر جنج مائیکروسافٹ ورڈ
 ویڈیو کھیڈ وی کمپیوٹر پروگرام ہوندے نیں
 کمپیوٹر دے وائرس وی پروگرام ہوندے نیں تے بس اوہ چنگا کم نئیں کردے

Category:کمپیوٹر